[pic] | AZ EURÓPAI KÖZÖSSÉGEK BIZOTTSÁGA |

Brüsszel, 20.3.2006

COM(2006) 131 végleges

2003/0175 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

AZ EURÓPAI PARLAMENT ÉS A TANÁCS IRÁNYELVE a nehéz tehergépjárművekre egyes infrastruktúrák használatáért kivetett díjakról szóló 1999/62/EK irányelv módosításáról

A BIZOTTSÁG JAVASLATÁNAK MÓDOSÍTÁSÁRÓL az EK-Szerződés 250. cikkének (2) bekezdése alapján

2003/0175 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja alapján az Európai Parlament által

AZ EURÓPAI PARLAMENT ÉS A TANÁCS IRÁNYELVE a nehéz tehergépjárművekre egyes infrastruktúrák használatáért kivetett díjakról szóló 1999/62/EK irányelv módosításáról

1. BEVEZETÉS

Az EK-Szerződés 251. cikkének (2) bekezdése harmadik albekezdése c) pontja előírja, hogy a Bizottság véleményt nyilvánítson azokról a módosításokról, amelyeket az Európai Parlament a második olvasat során javasol. A Bizottság az alábbiakban véleményt nyilvánít a Parlament módosítási javaslatairól.

2. ELőZMÉNYEK

A javaslatnak az EP és a Tanács felé történt továbbításának időpontja(COM(2003) 448 végleges – C5-0351/2003 – 2003/0175(COD) dokumentum): | 2003. július 28. |

Az Európai Gazdasági és Szociális Bizottság véleményének időpontja: | 2004. június 3. |

Az Európai Parlament véleményének (első olvasat) időpontja: | 2004. április 20. |

A közös álláspont minősített többséggel való elfogadásának dátuma: | 2005. szeptember 6. |

Az Európai Parlament véleményének dátuma, második olvasat | 2005. december 15. |

3. A JAVASLAT CÉLJA

Az Európai közlekedéspolitika 2010-ig című fehér könyvvel[1] összhangban, valamint az Európai Tanács 2002. decemberi és 2003. márciusi kérését követően a Bizottság előterjesztette a nehéz tehergépjárművekre kivetett útdíjakról szóló 1999/62 irányelv módosított változatát. Ez a javaslat összhangban van a Bizottság közlekedési infrastruktúra-használati díjak kivetésével foglalkozó politikájával, amely a díjkivetés összehangolt közösségi megközelítésére törekszik valamennyi közlekedési mód terén. A közlekedési díjak alapjául annak a költségnek kell szolgálnia, amelyet a közlekedés jelenleg a közlekedési résztvevőkre, az adófizetőkre és az egész társadalomra terhel.

Az 1999/62/EK irányelv határozza meg a nehéz tehergépjárművekre kivetett útdíjak jelenlegi jogi keretét. Mindazonáltal mivel a tagállamok a használati díjak rendszeréről (matricák) egyre inkább az autópályadíj-rendszerre térnek át, aktualizálni kell az irányelvet, az autópályadíjak egyértelmű alapjainak megteremtése, valamint annak biztosítása érdekében, hogy az útdíjak kivetésének jelenlegi, használatidíj- és autópályadíj-rendszerei átlátható és összehangolt módon fejlődjenek tovább. Ezen túlmenően szükséges az útdíjak jogi kereteinek kiigazítására annak érdekében, hogy az új közlekedési infrastruktúrákba történő befektetések minél szélesebb körből juthassanak pénzeszközökhöz.

A Bizottság 1999/62/EK irányelv aktualizálására vonatkozó javaslata ezeket a célokat szolgálja. A díjkivetés alapjainak javítása és összehangolása érdekében a javaslat:

- meghatározza a autópályadíj-rendszerek költségalapját, hogy beleépítse a közlekedési hálózat kiépítésének, üzemeltetésének, karbantartásának és fejlesztésének a költségeit, valamint a balesetek fedezetlen költségeit;

- javít az autópályadíjak megkülönböztetésének lehetőségén, és módszertant biztosít az átlátható költségbecsléshez;

- több haszongépjárműre (3,5 tonnától) és több útra (a transzeurópai úthálózatra és alternatív útvonalakra) terjeszti ki az irányelv alkalmazási körét.

A közlekedési infrastruktúra finanszírozási szükségleteinek kielégítése érdekében a javaslat:

- összekapcsolja a díjakat az infrastruktúra karbantartásának és fejlesztésének költségeivel;

- megköveteli, hogy a bevételeket a közlekedési infrastruktúra karbantartására és fejlesztésére fordítsák;

- engedélyezi az autópályadíj-emelést, de az ebből származó többletbevételeket alternatív infrastruktúrákba kell fektetni ugyanannak a transzeurópai közlekedési folyosónak a területén.

4. A BIZOTTSÁG VÉLEMÉNYE AZ EURÓPAI PARLAMENT ÁLTAL ELFOGADOTT MÓDOSÍTÁSOKRÓL

A Bizottság elfogadja az Európai Parlament által a második olvasatban elfogadott valamennyi módosítást. Ezek az Európai Parlament és a Tanács között kompromisszumcsomag eredményeként születtek, az irányelv második olvasat során történő elfogadásának érdekében. E módosítások a Bizottság javaslatában képviselt megközelítését támogatják, és a Bizottság földrajzi hatályt és a külső költségeket érintő aggodalmait érintik.

A földrajzi hatállyal kapcsolatos módosítások (43, 44, 51., 52, 53, 54): E módosítások az irányelven belül a különböző típusú utak kezelésével kapcsolatos szabályokat állapítják meg. A transzeurópai hálózatok az irányelv rendelkezéseinek hatálya alá tartoznak. A tagállamoknak tájékoztatni kell a Bizottságot a más főutakra kivetett autópályadíjakról; a másodrendű útvonalak nem tartoznak az irányelv egyetlen rendelkezésének hatálya alá sem.

A külső költségekkel kapcsolatos módosítások (37, 41., 42, 49, 50) : E módosítások megállapítják a külső költségek internalizálásának jelentőségét és rendelkeznek arról, hogy a Bizottságnak modellezési gyakorlatot és hatásvizsgálatot kell készítenie a külső költségek internalizálásáról az irányelv hatályba lépését követő két éven belül.

32. módosítás az eltérő autópályadíjakról: E módosítás lehetővé teszi a NOx- és a PM-kibocsátásnak megfelelően eltérő autópályadíjakat, valamint 2010-től kötelezővé teszi a kibocsátásnak megfelelően eltérő autópályadíjakat.

A jármű típusával kapcsolatos módosítások (39, 40, 55) : E módosítások eltörlik a „nehézre” történő utalást a nehéz tehergépjárművek esetében, mivel az irányelv módosított hatálya magában foglalja a 3,5 tonna és a 12 tonna járműveket is.

A városi területek díjaihoz kapcsolódó módosítások (33, 35) : E módosítások egyértelművé teszik, hogy a városi területeken kivetett díjak nem tartoznak az irányelv egyetlen rendelkezésének a hatálya alá sem, és ezért a tagállamok szabadon vethetnek ki ilyen díjakat a Szerződés rendelkezéseivel összhangban.

Egyéb módosítások (34, 36, 38, 45, 46, 47, 48) : csak a szöveg más részeihez kapcsolódó kisebb módosításokat jelentenek, a kompenzációval, záloggal, az euromatrica maximális mértékével és a megkülönböztetésmentességgel foglalkozik.

A kompromisszumcsomag létrejöttét elősegítette a Bizottságnak az Európai Parlament 2005. decemberi plenáris ülése során tett három nyilatkozata (lásd melléklet).

5. KÖVETKEZTETÉS

Az EK-Szerződés 250. cikke (2) bekezdésének értelmében a Bizottság a fentiekben meghatározottaknak megfelelően módosítja javaslatát.

Melléklet: A Bizottságnak az Európai Parlament 2005. december 13-i plenáris ülésén tett nyilatkozata

A KÜLSŐ KÖLTSÉGEK INTERNALIZÁLÁSA

Barrot főbiztos úr nyilatkozata

A külső költségek internalizálásának elemzésével kapcsolatban örömmel tudatom, hogy a Parlament által kért modellezés és „hatásvizsgálat” a Bizottság által kivitelezhető és közzétehető az elkövetkezendő két évben. Ennek alapján a Bizottság értékelni tudja a kérdéssel kapcsolatos végső intézkedés szükségességét.

[1] COM (2001) 370, 2001.9.12.